Document ID: /roh_data/filtered/swiss_laws_in_ROH.jsonl.gz/223

546.100

Lescha davart l'agid social public en il chantun Grischun (lescha davart l'agid social)

dals 07-12-1986 (versiun dals 01-01-2016)

acceptada dal pievel ils 7 da december 19861)

1. En general

Intent

Art.  1 1 La lescha regla ils servetschs socials publics e l'agid social. Plinavant promova ella l'agid social privat.

2 L'intent da l'agid social public è l'agid per gidar sasez e la promoziun da l'atgna responsabladad.

Champ d'applicaziun

Art.  2 1 Ils   servetschs   socials   publics   èn   averts   per   persunas   da   tut   ils   stgalims   da vegliadetgna e per famiglias che basegnan agid.

2 Cun cussegliaziun, cun assistenza, cun intermediaziun da prestaziuns da servetsch e   cun   agid   material   sa   stentan   ils   servetschs   socials   da   prevegnir   a   difficultads vegnintas sco er da cumbatter u da minimar situaziuns d'urgenza e lur motivs.

3 L'agid social vegn purschì uschè ditg, fin che las relaziuns èn consolidadas.

Gener da l'agid social

Art.  3 1 L'agid social cumpiglia l'agid persunal e l'agid material. Sche pussaivel ha l'agid lieu en collavuraziun cun las persunas che tschertgan agid. El sa drizza tenor las particularitads individualas e tenor ils basegns individuals sco er tenor las relaziuns localas.  El  resguarda  las  prestaziuns  da  terzas  persunas  e  d'instituziuns  d'utilitad publica sco er contribuziuns legalas.

2 Persunas basegnusas survegnan lur agid da sustegn a norma da la lescha davart il sustegn da persunas basegnusas2).

1) M dals 21 d'october 1985, 555; PCG 1986/87, 235 2) DG 546.250 * tabellas da las modificaziuns a la fin dal relasch

1

546.100

2. Organisaziun

Princip

Art.  4 1 Il   chantun   ademplescha   quellas   incumbensas   da   l'agid   social   che   al   vegnan attribuidas expressivamain tras questa lescha.

2 L'agid social material è chaussa da las vischnancas. Il chantun sa participescha vi da quel tenor la lescha da sustegn3).

Purtaders da l'agid social

Art.  5 1 L'agid social vegn prestà dals servetschs socials privats e communals ed – en cas che   nagins   servetschs   socials   communals   n'èn   activs   –   dals   servetschs   socials chantunals. Ademplind lur incumbensas collavuran ils differents servetschs. * 2 Ils   servetschs   socials   adempleschan   lur   incumbensas   cun   persunal   spezialisà scolà. *

Servetschs socials communals

Art.  6 1 Las vischnancas pon ademplir sulettas ils servetschs socials en il senn da l'artitgel 2 e da l'artitgel 3 da questa lescha.

2 Ellas èn intimadas d'infurmar il departament cumpetent almain 2 onns avant che surpigliar   ils   servetschs   socials.   Il   transferiment   dals   servetschs   socials   a   la vischnanca vegn fatg mintgamai per la fin da l'onn.

Custs dals servetschs socials chantunals *

Art.  7 1 Ils   custs   annuals   dals   servetschs   socials   chantunals   vegnan   repartids   sin   las vischnancas dal servetsch mintgamai pertutgà en relaziun cun il dumber d'abitantas e d'abitants. Ils custs per la direcziun e per ils posts spezialisads da l'uffizi chantunal dal servetsch social surpiglia il chantun. * a) * … b) * … 2 Per ses servetschs socials maina il chantun ina contabilitad transparenta e chapaivla dals custs e da las prestaziuns. La basa per scuntrar ils custs cun las vischnancas èn ils custs da l'onn precedent. *

Agid social privat

Art.  8 1 Il chantun po pajar contribuziuns a l'agid social d'organisaziuns privatas u conceder auters sustegns per quai.

Art.  9 *

…

3) DG 546.250

2

546.100

Uffizi chantunal dal servetsch social

Art.  10 1 L'uffizi chantunal dal servetsch social ademplescha l'incumbensa d'ina direcziun centrala da l'uffizi. El tracta las dumondas materialas en il sectur da l'agid social e coordinescha l'agid persunal e l'agid material.

2 En spezial ademplescha el las incumbensas en il sectur:

a)

b)

c)

d)

e)

dal post chantunal per sustegns;

dal post da coordinaziun per mesiras d'agid a persunas attempadas;

dals uffants da tgira;

da la controlla da chasas d'uffants;

da   la   cussegliaziun   e   da   l'accumpagnament   professiunal   da   las   lavureras socialas e dals lavurers socials;

da   la   scolaziun,   dal   perfecziunament   e   da   la   scolaziun   supplementara   dal persunal dals servetschs socials;

f)

g) * … h)

da l'organisaziun d'incumbensas d'assistenza extraordinarias.

Servetschs socials chantunals *

Art.  11 1 Resguardond   il   dumber   d'abitantas   e   d'abitants,   la   cuntanschibladad   e   relaziuns spezialas organisescha la regenza ils servetschs socials chantunals sche pussaivel tenor   valladas.   Els   vegnan   –   sche   pussaivel   –   concepids   sco   servetschs   socials polivalents ed unids en localitads da biro cuminaivlas. * 2 Ils servetschs socials chantunals collavuran cun las autoritads per la protecziun d'uffants e da creschids e cun las curatellas professiunalas. *

Art.  12 *

…

3. Disposiziuns cumplementaras

Obligaziun dal secret professiunal

Art.  13 1 Las   persunas   ch'èn   activas   en   ils   servetschs   socials   publics   èn   obligadas   a   la discreziun.

Ediziun d'actas

Art.  14 1 Per l'utilisaziun interna mainan ils servetschs socials publics dossiers privats che n'èn betg suttamess a l'obligaziun da revisiun.

2 Las autoritads, las dretgiras e las instituziuns vegnan orientadas en il rom da las disposiziuns   legalas   respectivas   per   regla   tras   la   consegna   dals   rapports correspundents.

3

546.100

4. Disposiziuns finalas

Art.  15 1 La regenza relascha las disposiziuns executivas4) necessarias.

Execuziun

Entrada en vigur

Art.  16 1 La regenza fixescha il termin da l'entrada en vigur da questa lescha5).

2 Per quest termin vegnan abolids tut ils relaschs che stattan en cuntradicziun cun ella, spezialmain la lescha da provediment dals 11 d'avrigl 19206).

4) DG 546.210 5) messa en vigur cun CR dals 15 da december 1986 per il 1. da schaner 1987 6) vDG 1415; CUL 1971, 111

4

546.100

Tabella da las modificaziuns - tenor conclus

Conclus 07-12-1986 15-06-2006 15-06-2006 15-06-2006 07-12-2011 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014

Entrada en vigur 01-01-1987 01-01-2007 01-01-2007 01-01-2007 01-01-2013 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016

Element relasch Art. 9 al. 1, c)

Art. 10 al. 2, g)

Art. 12 Art. 11 al. 2 Art. 5 al. 1 Art. 5 al. 2 Art. 7 Art. 7 al. 1 Art. 7 al. 1, a)

Art. 7 al. 1, b)

Art. 7 al. 2 Art. 9 Art. 11 Art. 11 al. 1 Art. 11 al. 2

Modificaziun emprima versiun aboliziun aboliziun aboliziun midada midada integraziun midada dal titel midada aboliziun aboliziun midada aboliziun midada dal titel midada midada

Publicaziun en la CUL - - - - - 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031 2014-031

5

546.100

Tabella da las modificaziuns - tenor element

Element relasch Art. 5 al. 1 Art. 5 al. 2 Art. 7 Art. 7 al. 1 Art. 7 al. 1, a)

Art. 7 al. 1, b)

Art. 7 al. 2 Art. 9 Art. 9 al. 1, c)

Art. 10 al. 2, g)

Art. 11 Art. 11 al. 1 Art. 11 al. 2 Art. 11 al. 2 Art. 12

Conclus 07-12-1986 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 18-11-2014 15-06-2006 15-06-2006 18-11-2014 18-11-2014 07-12-2011 18-11-2014 15-06-2006

Entrada en vigur 01-01-1987 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2007 01-01-2007 01-01-2016 01-01-2016 01-01-2013 01-01-2016 01-01-2007

Modificaziun emprima versiun midada integraziun midada dal titel midada aboliziun aboliziun midada aboliziun aboliziun aboliziun midada dal titel midada midada midada aboliziun

Publicaziun en la CUL - 2014-031 2014-031 2014-031 2014-031 2014-031 2014-031 2014-031 2014-031 - - 2014-031 2014-031 - 2014-031 
6